ગામડાઓમાં એકલા માણસને કોઈ નાની ઓરડીય ભાડે ન આપે. ગામબહાર મંદિરની આશ્રમ જેવી જગ્યામાં બે દિવસ માંડ કાઢ્યા હતા. બ્રાંચ મૅનેજર બાજુના ગામડાઓ પૈકીના જ એક ગામના હતા. એ પણ ખોપાળા ગામમાં મકાન ભાડે અપાવવા સક્ષમ નહોતા. બે-ત્રણ જગ્યા ગામડાના પ્રમાણમાં કંઈક ઠીક કહેવાય એવી હતી. પણ એકલા પુરુષ માટે તો કોઈ જગ્યા નહોતી. અહીં નોકરિયાત માટે પુરુષ હોવું એ દોષ હતો. ને એકલા હોવું એ મોટો દોષ હતો.